Okirat száma:

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Szociális Szolgáltató és Információs Központ alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Szociális Szolgáltató és Információs Központ
	2. A költségvetési szerv
		1. székhelye: 9900 Körmend, Thököly u. 46.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Gondozási Központ | 9900 Körmend, Kossuth L. u. 26. |
| 2 | Szociális Foglalkoztató | 9900 Körmend, Hunyadi J. u. 8. |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 1996.01.01.
	2. A költségvetési szerv alapítására, átalakítására, megszüntetésére jogosult szerv
		1. megnevezése: Körmend Város Önkormányzata
		2. székhelye:9900 Körmend, Szabadság tér 7.
2. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Körmend és Kistérsége Önkormányzati Társulás Társulási Tanácsa
		2. székhelye: 9900 Körmend, Szabadság tér 7.
3. **A költségvetési szerv tevékenysége**
	1. A költségvetési szerv közfeladata: költségvetési szerv közfeladata:

Jogszabályban meghatározott közfeladatát a szociális igazgatásról és szociális ellátásról szóló 1993. évi III. törvény**,** és a gyermekek védelméről és gyámügyi igazgatásról szóló 1997. évi XXXI. törvény alapján látja el az alábbi területeken:

Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani.

Házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.

A család- és gyermekjóléti szolgálat ellátja a gyermekek védelméről és gyámügyi igazgatásról szóló 1997. évi XXXI. törvény 39. § és a 40. § (2) bekezdése szerinti gyermekjóléti szolgáltatási feladatokat, valamint a szociális igazgatásról és szociális ellátásokról szóló 1993. évi III. törvény 64. § (4) bekezdése szerinti feladatokat.

A támogató szolgáltatás célja a fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén. Az idősek nappali ellátása keretében elsősorban a saját otthonukban élő, a tizennyolcadik életévüket betöltött, egészségi állapotuk, idős koruk miatt szociális és mentális támogatásra szoruló, önmaguk ellátására részben képes személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkeztetését.

A fogyatékos nappali ellátása elsősorban a saját otthonukban élő, harmadik életévüket betöltött, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkeztetését.

A szenvedélybetegek nappali intézménye az önkéntességre és a speciális segítő programokra épülve biztosítja az ellátást igénybe vevők igényei alapján a felvilágosító, tanácsadó, tájékoztató, kulturális, szabadidős programok szervezését és lebonyolítását.

Az időskorúak átmeneti elhelyezést nyújtó intézmények ideiglenes jelleggel legfeljebb egyévi időtartamra azok az időskorúak, valamint azok a 18. életévüket betöltött beteg személyek vehetők fel, akik önmagukról betegségük miatt vagy más okból otthonukban időlegesen nem képesek gondoskodni, számukra teljes körű ellátást biztosítanak.

A munka-rehabilitáció célja a szociális intézményben ellátott személy munkakészségének, valamint testi és szellemi képességeinek munkavégzéssel történő megőrzése, illetve fejlesztése, továbbá a fejlesztő-felkészítő foglalkoztatásra való felkészítés.

A fejlesztő-felkészítő foglalkoztatás célja a szociális intézményben ellátott személy számára munkafolyamatok betanítása és foglalkoztatása révén az önálló munkavégző képesség kialakítása, helyreállítása, fejlesztése, valamint az ellátott felkészítése védett munka keretében, illetve a nyílt munkaerőpiacon történő önálló munkavégzésre.

Jogszabályban meghatározott közfeladatát az 49/2004.(V.21.) ESZCSM rendelet és a 26/1997.(IX.3.) NM rendelet alapján látja el az alábbi területeken: Család- és nővédelmi egészségügyi gondozás keretében az ellátási területén élők nővédelmi, várandós és gyermekágyi anyák gondozása, egészségnevelés, születéstől a tankötelezettség eléréséig, illetve az óvodáskorú gyermekek kapcsolatos a védőnői feladatok ellátása.

Ifjúság-egészségügyi gondozás kertében a nappali rendszerű iskolai oktatásban résztvevők megelőző jellegű egészségügyi alapellátása, valamint a tanulók egészségügyi ellátásán kívüli egyéb iskola-egészségügyi feladatokat végez: környezet-egészségügy, élelmezés-egészségügy, balesetvédelem, egészségnevelés, pályaválasztási tanácsadás.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 889900 | Máshová nem sorolható egyéb szociális ellátás bentlakás nélkül |

* 1. A költségvetési szerv alaptevékenysége: Szociális ellátás körébe tartozó szolgáltatások biztosítása Körmend és Kistérsége Önkormányzati Társulás tagtelepülésein élő lakosság számára, valamint azon települések lakosainak számára, amely települések a Körmend és Kistérsége Önkormányzati Társulással meghatározott feladat-ellátási megállapodást kötnek.
	2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 074031 | Család és nővédelmi egészségügyi gondozás |
| 2 | 074032 | Ifjúság-egészségügyi gondozás |
| 3 | 101142 | Szenvedélybetegek nappali ellátása |
| 4 | 101221 | Fogyatékossággal élők nappali ellátása |
| 5 | 101222 | Támogató szolgáltatás fogyatékos személyek részére |
| 6 | 102022 | Időskorúak, demens betegek átmeneti ellátása |
| 7 | 102030 | Idősek, demens betegek nappali ellátása |
| 8 | 104042 | Gyermekjóléti szolgáltatások |
| 9 | 107030 | Szociális foglalkoztatás |
| 10 | 107051 | Szociális étkeztetés |
| 11 | 107052 | Házi segítségnyújtás |
| 12 | 107053 | Jelzőrendszeres házi segítségnyújtás |
| 13 | 107054 | Családsegítés |

* 1. A költségvetési szerv illetékessége, működési területe: Körmend és Kistérsége Önkormányzati Társulás közigazgatási területe.

Család- és gyermekjóléti központ esetében Körmend Járás közigazgatási területe.

1. **A költségvetési szerv szervezete és működése**
	1. A költségvetési szerv vezetőjének megbízási rendje: Az intézményvezető tekintetében a foglalkoztatási jogviszony keletkezésével és működésével kapcsolatos jogokat a Társulási Tanács elnöke gyakorolja. Az intézményvezetőt pályázat útján 5 évre bízza meg a Körmend és Kistérsége Önkormányzati Társulás Tanácsa.
	2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | 1992. évi XXXIII. törvény |
| 2 | munkajogviszony | 2012. évi I. törvény |
| 3 | egyéb jogviszonyok | 2013. évi V. törvény |

**Záró rendelkezés**

Jelen alapító okiratot a törzskönyvi nyilvántartásba történő bejegyzés napjától *(VAGY)* 2016. január 01. napjától kell alkalmazni, ezzel egyidejűleg a költségvetési szerv 2013. május 23. napján kelt, …………………… okiratszámú alapító okiratot visszavonom.

Kelt: Körmend, 2015. november 26.

P.H.

Bebes István

elnök